深圳地鐵2號綫

又叫蛇口線，係深圳地鐵嘅路線，大致上係東西走向，西起赤灣，東至蓮塘，亦係唯一一條祇喺原深圳特區內行駛嘅線路。蛇口線連接深圳市中心同蛇口港、後海發展區、世界之窗、華僑城、景田、東部嘅黃貝嶺、新秀呢啲地方。本綫嘅長度係三十六公里，有廿九個站。

雖然蛇口線穿過深圳特區，局部同羅寶線平行，本來設想可以幫羅寶線分流，但好多站附近都唔夠人口，人流淨係得二十至五十萬一日，係幾條線路中最少人流嘅。

歷史

一期 
赤灣至世界之窗段於二零一零年十二月廿八號開通。全長十五公里，呢十二個站都喺地下。

二期 
世界之窗至新秀段於二零一一年六月廿八號開通。呢一段全長二十公里，有十七個站。

當前車站